Ջաննի Մորանդի

Ջաննի Մորանդի (իտալերեն՝ Gianni Morandi, լրիվ անունը՝ Ջան Լուիջի Մորանդի [Gian Luigi Morandi], դեկտեմբերի 11, 1944(1944-12-11), Մոնգիդորո, Բոլոնյա գավառ, Էմիլիա Ռոմանիա, Իտալիայի թագավորություն), իտալացի երգիչ և երաժիշտ։
1987 թվականի Սան Ռեմոյի փառատոնի հաղթող։ Կրում է «Իտալիայի Հանրապետության պատվավոր գործչի» շքանշան։


== Կենսագրություն ==

Մորանդին ծնվել է 1944 թվականին։ Առաջին ալբոմը ձայնագրել է 1963 թվականին։ Նա հայտնի դարձավ «Andavo a cento all’ora» (Ես մեկ ժամում անցա 100 կմ)։ Նա հասավ իր ճանաչվածության գագաթնակետին 1960-ական թվականներին։ Հետո նրա հանրաճանաչությունը մի փոքր անկում ապրեց, բայց նա մնաց իտալական շոու-բիզնեսի ամենահայտնի գործիչներից մեկը։
1970 թվականին Ջաննի Մորանդին ներկայացրեց Իտալիան «Եվրատեսիլ» միջազգային երգի մրցույթում, որտեղ Occhi di ragazza («Աղջկա աչքերը») երգով զբաղեցրեց 8-րդ հորիզոնականը։
1972 թվականին առաջին անգամ մասնակցեց Սան-Ռեմո փառատոնին։ 1983 թվականին  «La mia nemica amatissima» (Իմ ամենա-ամենասիրելի թշնամին) երգով մեծ հաջողության հասավ Սան-Ռեմոյում։ 1987 թվականին 42-ամյա Մորանդին Սան Ռեմո փառատոնի ժամանակ գրավում է առաջին տեղը իր «Si può dare di più» («Կարելի է ավելին տալ») երգով։ 1955 թվականին Բարբրի Կոլայի  հետ նույն փառատոնի ժամանակ գրավում է երկրորդ տեղը «In amore»(Սիրո մեջ) երգով։ 2000 թվականին  կրկին մասնակցում է Սան Ռեմոյին և «Innamorato» (Սիրահարվածը) երգով գրավում երկրորդ տեղը։
Ջաննի Մորանդին նաև նկարահանվել է մի շարք ֆիլմերում, որոնցից մեկում («Սիրո ուժը», La forza dell’amore) նկարահանվել է իր դուստր Մարիաննայի հետ։
Ընդհանուր առմամբ ձայնագրել է 34 ալբոմ և երգել է 400-ից ավելի երգ։ Վաճառված ձայնասկավառակների ընդհանուր քանակը 30 միլլիոնից ավելի է։ Ներկայումս նա շարունակում է ակտիվ ստուդիական և հյուրախաղային գործունեությունը։
2011 թվականին, 28 օրով եղել է Բոլոնյա ֆուտբոլային ակումբի նախագահը։


== ԽՍՀՄ-ում և Ռուսաստանում ==
1980-ական թվականների սկզբներին և կեսերին իտալական փոփ երաժշտությունը չափազանց հայտնի ու ժամանակակից էր Խորհրդային միությունում։ Համբավը չշրջանցեց նաև Մորանդիին։ Սան-Ռեմոյում ելույթ ունենալուց հետո (ԽՍՀՄ-ում ցուցադրվել է հեռուստացույցով) 1983 թվականի մարտին Մորանդին հյուրախաղերով մեկնում է ԽՍՀՄ։ Նրա համերգները անցկացվեցին «Օլիմպիյսկի» մարզահամալիրում (Մոսկվա), Լենինգրադում, Տաշկենտում և Դոնի Ռոստովում։
Խորհրդային հեռուստատեսությունը Մորանդիի հյուրախաղերի մասին նկարահանել է ֆիլմ, որը էկրան է բարձրացել 1983 թվականին։ «Come posso ancora amarti» երգով համարը ցուցադրվեց 1984 թվականի հունվարի 1-ի ամանորյա «Голубой огонёк»-ում։
«Ամենահմայիչն ու ամենագրավիչը» (1985) ֆիլմում իր համերգին են գալիս ֆիլմի գլխավոր հերոսները։ 1988 թվականին Մորանդին և Լուչո Դալլան համերգներով ելույթ ունեցան «Իտալիա 2000» ցուցադրության շրջանականերում։
2012 թվականին Մորանդին ԽՍՀՄ-ի փլուզումից հետո առաջին անգամ այցելեց Ռուսաստան և ելույթ ունեցավ «Ռետրո FM-ի լեգենդները» երաժշտական փառատոնում։


== Անձնական կյանք ==
1966-1979 թվականներին ամուսնացած է եղել իտալացի դերասանուհի և հեռուստահաղորդավարուհի Լաուրա Աֆրիկյանի (ծնվել է 1940 թվականի հունիսի 14-ին) հետ։ Ունեցել են երեք երեխա.

Սերենա Մորանդի  (ավագ դուստրը, ապրել է ընդամենը մի քանի ժամ)։
Մարիաննա Մորանդի (ծնվել է 1969 թվականի փետրվարի 14-ին)։
Թոռները Մարիաննայից․ Պավել (1995) և Ջոն (2001)
Մարկո Մորանդի (ծնվել է 1974 թվականի փետրվարի 12-ին)։
Թոռները Մարկոյից՝ երկվորյակներ Լեոնարդ և Ջեյմս (2007) և Թոմաս (2009)


== Ծանոթագրություններ ==


== Արտաքին հղումներ ==
Պաշտոնական կայք (իտալ.)(իտալ.)
Հայերեն կայքը